ซีไอเอ็มบีดันเอสเอ็มอีไทยสู่อาเซียน
แบงก์ซีไอเอ็มบีไทยปรับโครงสร้างธุรกิจดันเอสเอ็มอีไทยขยายธุรกิจออกสู่อาเซียน ตั้งเป้าขยายสินเชื่อปีนี้โต 8% จากต้นปีถึงเดือนเม.ย.ที่ผ่านมาปล่อยกู้ใหม่แล้ว 4,000 ล้านบาท ยอมรับหนี้เสียเพิ่มขึ้นบ้าง
16 มิ.ย. 2559

แบงก์ซีไอเอ็มบีไทยปรับโครงสร้างธุรกิจดันเอสเอ็มอีไทยขยายธุรกิจออกสู่อาเซียน ตั้งเป้าขยายสินเชื่อปีนี้โต 8% จากต้นปีถึงเดือนเม.ย.ที่ผ่านมาปล่อยกู้ใหม่แล้ว 4,000 ล้านบาท ยอมรับหนี้เสียเพิ่มขึ้นบ้าง
นางวรีมน นิยมไทย รองกรรมการผู้จัดการใหญ่ สายพาณิชย์ธนกิจ ธนาคารซีไอเอ็มบี ไทย กล่าวว่า ธนาคารได้ปรับโครงสร้างลูกค้าเอเอ็มใหม่ ทั้งในแง่ลูกค้า ซี่งธนาคารได้แบ่งเป็นกลุ่มลูกค้าออกเป็น 3 กลุ่ม คือ รายเล็ก ยอดขายไม่เกิน 100 ล้านบาท/ปี รายกลาง ยอดขาย 100 -1,000 ล้านบาท/ปี และรายใหญ่ ยอดขาย 1,000-3,000 ล้านบาท/ปี เพื่อให้ตอบโจทย์ลูกค้าไดด้ดีขึ้น รวมไปถึงการจัดทำผลิตภัณฑ์ทางการเงินที่จะรองรับนโยบายในการนำลูกค้าออกไปสู่ตลาดอาเซียนให้มากขึ้นตามนโยบายของซีไอเอ็มบีกรุ๊ป และเตรียมออกผลิตภัณฑ์สินเชื่อที่จะให้เอสเอ็มอีได้ดีขึ้นตามพ.ร.บ.หลักประกันทางธุรกิจ พ.ศ.2558 ที่จะบังคับใช้ 2 ก.ค.ปีนี้   "แบงก์มีส่วนแบ่งการตลาดในการปล่อยกู้เอสเอ็มอีที่น้อยเมื่อเทียบกับตลาดรวม แต่แบงก์จะใช้ความโดดเด่นเฉพาะทาง หรือเป็นแนวฮิปเตอร์ ด้วยการใช้เครือข่ายในอาเซียน การรู้จริงในข้อมูลตลาดของประเทศต่างๆในอาเซียน เพื่อช่วยลูกค้าออกไปสู่ตลาดอาเซียนได้อย่าแท้จริง ซึ่งกลุ่มเอสเอ็มอีทยที่มีศักยภาพดีที่มีแนวโน้มจะออกไปตลาดอาเซียนได้ คือ ธุรกิจกลุ่มอาหารแปรรูป ท่องเที่ยว และบริการ เป็นต้น ซึ่งน่าจะออกไปได้ในตลาดมาเลเซีย และอินโดนีเซีย คาดว่าจะพาลุกค้าออกไปได้เริ่มในปีหน้า โดยภายในปีนี้ธนาคารตั้งเป้าขยายสินเชื่อให้ได้ 6-8% `จากปี 2558 " นางวรีมนกล่าว
นางวรีมน กล่าว่า ธนาคารมียอดสินเชื่อคงค้าง ณ สิ้นปี 2558 อยู่ที่ประมาณ 5 หมื่นล้านบาท ส่วนสินเชื่อเอสเอ็มอีที่ปล่อยกู้ใหม่จากต้นปีถึง ณ เดือนเม.ย.มีวงเงินประมาณ 4,000 ล้านบาท ซึ่งส่วนใหญ่เป็นการให้กู้กับลูกค้าเดิม ไม่ใช่ลูกค้าใหม่ ด้านคุณภาพหนี้หรือระดับหนี้ที่ไม่ก่อให้เกิดรายได้(เอ็นพีแอล) ในภาวะเศรษฐกิจเช่นนี้ต้องยอมรับว่าปรับเพิ่มขึ้นบ้าง โดยปัจจุบันเอ็นพีแอลของสินเชื่อเอสเอ็มอีอยู่ที่ประมาณ 3% จากต้นปีอยู่ที่ 2% กว่า คาดว่าจะสามารถควบคุมเอ็นพีแอลปีนี้ให้ไม่เกิน 3% ได้ จากการเข้าหาลูกค้าได้ไหว บวกกับในช่วงครึ่งหลังภาวะเศรษฐกิจน่าจะขยายตัวได้ดีขึ้น.